Բայց եթե ուզում ես կառուցել, կառուցիր, որքան սիրտդ կուզի: Ուրեմն ինչո՞վ է պայմանավորված հնարավոր մենաշնորհների մասին դրույթը բարեփոխված Սահմանդրության մեջ ներառելու անհրաժեշտությունը: Հնարավո՞ր է, որ իշխանությունը սրանով հետագայում կգնա գոյություն ունեցող մենաշնորհները լեգալիզացնելու ուղղությամբ: Ասենք սահմանի, որ, օրինակ, ցորենի, շաքարավազի, բենզինի ներկրումը օրենքով պետք է իրականացնեն այս կամ այն ընկերությունները եւ ուրիշ ոչ ոք, բնականաբար, դա պատճառաբանելով «հանրային շահերի պաշտպանության» անհրաժեշտությամբ: Շատերը կասեն՝ երբեք` նման բան հնարավոր չէ: Բայց երբեք մի ասեք՝ երբեք: Պետք չէ մոռանալ, թե ում հետ գործ ունենք: Այս իշխանություններից ամեն ինչ է սպասելի: Մանավանդ այն դեպքում, երբ նման դրույթ բարեփոխումների նախագծում արդեն ներառվել է: